***ZÁPISNICA***

***zo zasadnutia Rodičovskej rady základnej školy***

***SŠ sv. Košických mučeníkov, Čordákova 50, Košice***

**Termín konania:** 29. 11. 2017

**Miesto konania:**  SŠ sv. Košických mučeníkov, Čordákova 50, Košice

**Prítomní : -** podľa prezenčnej listiny

* hostia: RNDr. Adriana Bariová - riaditeľka školy

Mgr. Renáta Halčišáková - zástupkyňa školy

***Program:***

1. Informácia o stave financií Rodičovskej rady

2. Prerokovanie žiadostí o finančné príspevky

3. Rôzne

Zasadnutie Rodičovskej rady (RR) otvorila predsedníčka Ing. Mária Vattaiová. Privítala prítomných a oboznámila ich s  programom.

***K bodu 1***

Informáciu o stave financií RR k 29. 11. 2017 na základe podkladov p. Urdovej prezentovala

p. Vattaiová:

Stav finančných prostriedkov v pokladni je **1168,19 €** a zostatok na účte v banke je **7597,63 €.**

***K bodu 2***

Prítomná p. zástupkyňa Mgr. Renáta Halčišáková predložila RR nasledovné žiadosti na schválenie finančných príspevkov:

1. Žiadosť o **príspevok 200,- EUR** na **dovybavenie kuchyne** - zakúpenie misiek do ŠJ pre potreby ŠJ
2. Žiadosť o **príspevok 50,- EUR** na zakúpenie **slovníkov pre SJL**: pravopisný slovník, slovník cudzích slov, synonymický slovník pre skvalitnenie výchovno –vzdelávacieho procesu a rozvíjanie zručnosti - práca so slovníkom.
3. Žiadosť o**príspevok 259,- EUR** na zakúpenie **multilicencie pre vyučovanie SJL** v 2. až 5. ročníku v učivách: Vybrané slová a slovné druhy. Ide o skvalitnenie výučby SJL pri práci s interaktívnou tabuľou. Na hodinách informatickej výchovy - inštalovanie do počítačov.

**Spolu: 509,- EUR**

Rodičovská rada **jednohlasne schválila** poskytnutie uvedených príspevkov.

**Internetovým hlasovaním boli k 29. 11. 2017 schválené žiadosti nasledovne**:

* 12. 9. 2017 p. riaditeľka požiadala o navýšenie už schváleného príspevku na **dokúpenie šatňových skriniek** z pôvodných 1020,- € na 1730,- € (podľa cenovej ponuky firmy Hanko z Trenčína) v dvoch variantoch:

1) na skrinky v prevedení ako už sú na škole – žiadosť o príspevok 200**,- €** z RR (500,- € doplatí škola)

2) na skrinky s novým motívom, v budúcnosti pre prvákov – žiadosť o príspevok 500,- **€** z RR (700,- € doplatí škola)

Schválený variant č.2, čiže **príspevok 500,-€ z RR**.

* 22. 9. 2017 vedúca MZ 1. až 4. roč. Mgr. K. Mihová požiadala **o príspevok vo výške 22,- €** na dokúpenie **učebníc pre 2. a 3. ročník ZŠ na ANJ**, nakoľko sa vzrástol počet žiakov od posledného schválenia príspevku v júni 2017. Knihy ostávajú majetkom školy:
  + Family and friends starter: 1ks - 11 eur
  + Family and friends 1: 1 ks - 11 eur
* 10. 10. 2017 vedúca PK prírodovedných predmetov RNDr. Anna Kovaľová požiadala RR o finančný príspevok **289,10 €** = 5,90 € x 49 žiakov na celoslovenský testovací projekt **KOMPARO 2017** pre žiakov 8. a 9. ročníka, ktoré sa uskutočnilo 15. novembra 2017.
* 11. 10. 2017 vedúca žurnalistického krúžku Ing. Lucia Palková požiadala o **navýšenie príspevku na školský časopis ČORDÁĆIK** z pôvodných 50,- € na **70,- €** z dôvodu zvýšenia nákladov na tlač - zvýšenie kvality tlače a periodicity z 2 čísiel ročne na 3 čísla ročne.
* 14. 10. 2017 p. zástupkyňa Mgr. Renáta Halčišáková požiadala **o príspevok vo výške 75,- €** na doplatenie vstupného **na koncert „Finančná gramotnosť**“ (termín 27.10.2017, Magistrát mesta Košice) určený žiakom 2. stupňa ZŠ
* 19. 11. 2017 p. zástupkyňa Mgr. Renáta Halčišáková požiadala **o príspevok vo výške 23,- €** na predstavenie **divadla ATAK** s názvom“ **Zdenka Schellingová**“ pre žiakov 9.A (príspevok predstavuje 1,- € na žiaka pri cene lístka je 2,50 €, zostatok hradia rodičia)
* 10. 10. 2017 školský kaplán Mgr. Ján Kocurko požiadal o **príspevok vo výške 250,- €** na čiastočné uhradenie dopravy na **Duchovnú obnovu - Poľsko Krakov** pre 40 žiakov VII. A a VIII. A triedy (termín 27.11.2017- 28.11.2017). Časť nákladov na dopravu vo výške 35,- € si hradia žiaci sami.
* 19. 11. 2017 p. Vattaiová požiadala o schválenie **príspevku na Mikulášsky darček** pre pedagogický zbor a nepedagogických zamestnancov v hodnote 1,- € na zamestnanca, t.j. spolu **49,- €**

***K bodu 3***

Prebehla diskusia k nasledovným témam:

* balíčky na Mikuláša pre deti v zložení sladkosti + ovocie (ev. adventný kalendár)
* prednesenie návrhu na **navýšenie príspevku RR na Mikuláša** pre deti z pôvodnej sumy **1,- € na 1, 50 €.** Návrh sa jednohlasne schválil.
* prebehla oprava parkoviska pred školou
* diskutovalo sa o probléme na prístupovej komunikácii ku škole v čase rannej špičky, obmedzený priestor na otáčanie a vyhýbanie sa áut. Problém je nutné v budúcnosti riešiť.
* p. riaditeľka školy prosila o návrhy na riešenie problému žiakov čakajúcich na popoludňajšie záujmové krúžky a hodiny na ZUŠ, nakoľko v čase po ukončení dozoru po vyučovaní škola nenesie za týchto žiakov zodpovednosť. Týka sa to hlavne zimného obdobia a cestujúcich žiakov.
* p. riaditeľka zisťovala spokojnosť rodičov s formou Triednych aktívov, dohodlo sa na striedaní spoločného triedneho rodičovského stretnutia a formy individuálnych konzultácií
* diskutovalo sa o ďalších predpokladaných výdavkoch RR
* dlhodobý plán – rekonštrukcia jedálne školy

Po prerokovaní všetkých bodov programu predsedkyňa RR rokovanie ukončila.

V Košiciach, 29. 11. 2017 Zapísala: Mgr. Mariana Beľanová